கேள்வி: யாழ்ப்பாணம் பிரதான வீதிக் கல்வெட்டு பற்றி நீங்கள் என்ன அறிந்துள்ளீர்கள்?
பதில்: யாழ்ப்பாணம் பிரதான வீதிக் கல்வெட்டு என அறியப்படும் கல்வெட்டானது, யாழ்ப்பாண நகரம் ஐரோப்பியர் நகரப் பகுதியின் பிரதான வீதியில் இருந்த உணவு விடுதி ஒன்றின் கதவு நிலையின் கீழ்ப் பகுதியில் படிக்கல்லாகப் பயன்பட்ட நிலையில் கண்டுபிடிக்கப்பட்ட ஒரு கல்வெட்டு ஆகும். 15 ஆம் நூற்றாண்டைச் சேர்ந்ததாகக் கருதப்படும் இக்கல்வெட்டு கோட்டை அரசனான ஆறாம் பராக்கிரமபாகுவின் பெயரால் பொறிக்கப்பட்டது. இது தமிழ் மொழியில் எழுதப்பட்டுள்ளது. 1968 இல் தொல்பொருட் திணைக்களத்தினர் இதன் மைப்பிரதி ஒன்றை எடுத்தனர். இந்த மைப்பிரதி போதிய தெளிவின்றி இருந்ததால், 1969 இல் பேராசிரியர் கா. இந்திரபாலா இன்னொரு மைப்பிரதியை எடுத்து இக்கல்வெட்டை வாசித்துப் பதிப்பித்தார்.இந்திரபாலா, கா., 1989. பக். 45.
கேள்வி: யாழ்ப்பாணம் பிரதான வீதிக் கல்வெட்டு - கல்வெட்டுச் செய்தி பற்றி நீங்கள் என்ன அறிந்துள்ளீர்கள்?
பதில்: தெரியக் கூடிய பக்கத்தில் இருந்த 25 வரிகளில் 10 வரிகள் வாசிக்க முடியாதபடி அழிந்துவிட்டன. வாசிக்கக் கூடியதாக இருந்த 15 வரிகளில் காணப்பட்டவை ஒரு அரசனின் பெயர் விவரங்கள் மட்டுமே. இந்த விபரங்களை வைத்து இக்கல்வெட்டு ஆறாம் பராக்கிரமபாகுவின் பெயரால் வெட்டப்பட்டது என இந்திரபாலா கூறுகின்றார். இப்பகுதியில் கல்வெட்டுப் பொறிக்கப்பட்ட காலம் குறித்த தகவல் இருந்த போதிலும் அது தெளிவாக இருக்கவில்லை. கல்வெட்டுப் பொறிக்கப்பட்ட காரணம் குறித்த விவரங்கள் வேறு கல்லிலோ அல்லது இதே கல்லின் மற்றப் பக்கங்களிலோ இருந்திருக்கக்கூடும். இது கண்டுபிடிக்கப்பட்ட காலத்தில் இக்கல்லின் ஒரு பக்கம் மட்டுமே தெரியக்கூடிய நிலையில் இருந்தது. இதன் மற்றப் பக்கங்களிலும் எழுத்துக்கள் இருக்கக்கூடும் என்பது இந்திரபாலாவின் கருத்தாக இருந்தது.
கேள்வி: யாழ்ப்பாணம் பிரதான வீதிக் கல்வெட்டு - கல்வெட்டின் காலம் குறித்து விரிவாக சொல்லுங்கள்.
பதில்: கல்வெட்டில் இருந்து நேரடியாகவே அதன் காலத்தை அறிய முடியாவிட்டாலும், அதில் குறிப்பிடப்பட்டுள்ள அரசனின் பெயரை வைத்தும், எழுத்தமைதியை அடிப்படையாகக் கொண்டும், வரலாற்றுப் பின்னணிகளைச் சான்றாகக் கொண்டும் இக்கல்வெட்டின் காலத்தை அறிந்து கொள்ள முடியும். வரலாற்றுப் பிண்ணணியை வைத்துப் பார்க்கும்போது 1450க்கும் 1467க்கும் இடைப்பட்ட காலத்திலேயே ஆறாம் பரக்கிரமபாகுவின் ஆட்சி யாழ்ப்பாணத்தில் இருந்தது. எனவே, இக்காலத்திலேயே இக்கல்வெட்டு பொறிக்கப்பட்டிருக்கும் என்பதில் ஐயமில்லை.
கேள்வி: யாழ்ப்பாணம் பிரதான வீதிக் கல்வெட்டு - உசாத்துணைகள் பற்றி விளக்கவும்.
பதில்: * இந்திரபாலா, கா., ''யாழ்ப்பாணத்துக் கல்வெட்டுக்கள்'', சிந்தனை, மலர் II(4), 1989. * குணசிங்கம், முருகர்., ''இலங்கையில் தமிழர் - ஒரு முழுமையான வரலாறு (கி.மு. 300 - கி.பி. 2000)'', எம் வி வெளியீடு தென்னாசியவியல் மையம், சிட்னி, 2008. * பத்மநாதன், சி., ''இலங்கைத் தமிழ்ச் சாசனங்கள்'', இந்துசமயக் கலாச்சார அலுவல்கள் திணைக்களம், கொழும்பு, 2006. * முத்துத்தம்பிப்பிள்ளை, ஆ., யாழ்ப்பாணச் சரித்திரம், ஆசியன் எடுகேசனல் சர்வீசஸ், சென்னை, 2002 (முதற் பதிப்பு: யாழ்ப்பாணம், 1915.) பகுப்பு:இலங்கை வரலாற்று மூலங்கள் பகுப்பு:இலங்கைத் தமிழ்க் கல்வெட்டுகள் பகுப்பு:யாழ்ப்பாணத் தொல்லியல்